b'\n_START_ARTICLE_\nChristoph Sch\xc3\xb6nborn\n_START_SECTION_\nBakgrunn\n_START_PARAGRAPH_\nChristoph Sch\xc3\xb6nborn tilh\xc3\xb8rer en gammel adelsslekt, og en rekke medlemmer av hans familie har v\xc3\xa6rt biskoper, fyrstbiskoper, erkebiskoper, kardinaler og tyske kurfyrster (i egenskap av geistlige posisjoner). Sch\xc3\xb6nborn er s\xc3\xb8nn av grev Hugo Damian von Sch\xc3\xb6nborn og baronesse Eleonore Ottilie Hilda Maria von Doblhoff. Foreldrene ble skilt i 1959. Han har to br\xc3\xb8dre og en s\xc3\xb8ster._NEWLINE_I 1945 m\xc3\xa5tte familien flykte fra hjembyen til dagens \xc3\x98sterrike. Der bodde Christoph i kortere perioder to steder f\xc3\xb8r han endte opp i Vorarlberg._NEWLINE_Etter Matura i 1963 tr\xc3\xa5dte han inn i Dominikanerordenen, og studerte teologi og filosofi i Bornheim-Walberberg, Wien og Paris.\n_START_SECTION_\nPrest\n_START_PARAGRAPH_\nHan ble presteviet av kardinal Franz K\xc3\xb6nig den 27. desember 1970 i Wien. Han studerte senere i Regensburg under Joseph Ratzinger. Fra 1975 underviste han som professor i katolsk dogmatikk \xc3\xb8stkirkelig teologi ved Universitetet i Fribourg. I 1980 ble han medlem den Den hellige stols internasjonale teologkommisjon og 1987 redaksjonssekret\xc3\xa6r for verdenskatekismen.\n_START_SECTION_\nHjelpebiskop, erkebiskop\n_START_PARAGRAPH_\nI 1991 ble han utnevnt til hjelpebiskop av pave Johannes Paul II. Han ble viet i Stefansdomen i Wien. I 1996 ble han koadjutor-erkebiskop i bisped\xc3\xb8mmet Wien og etterfulgte samme \xc3\xa5r sin forgjenger Hans Hermann Gro\xc3\xabr som erkebiskop.\n_START_SECTION_\nKardinal\n_START_PARAGRAPH_\nI 1998 ble han utnevnt til kardinal, og samme \xc3\xa5r ble han valgt til formann for den \xc3\xb8sterrikske bispekonferanse._NEWLINE_Han er medlem av kongregasjonene for \xc3\xb8stkirkene, for trosl\xc3\xa6ren, for den katolske utdannelse, og av Det pavelige r\xc3\xa5det for kultur og Den pavelige kommisjon for bevaringen av den kunstneriske og historiske arv._NEWLINE_Sch\xc3\xb6nborn var regnet som papabile foran konklavet i 2005.'